สหรัฐฯ ป่วย “โควิด” ทะลุ 2 ล้าน ดับเฉียด 1.13 แสนราย ชี้เหตุประท้วงตร. ทำยอดติดเชื้อพุ่ง!
สหรัฐฯ ป่วย “โควิด” ทะลุ 2 ล้าน ดับเฉียด 1.13 แสนราย สื่อนอกชี้เหตุประท้วงการใช้ความรุนแรงของตำรวจ จากการเสียชีวิตของ "จอร์จ ฟลอยด์" ทำยอดติดเชื้อพุ่ง!
สหรัฐฯ ป่วย “โควิด” ทะลุ 2 ล้าน ดับเฉียด 1.13 แสนราย สื่อนอกชี้เหตุประท้วงการใช้ความรุนแรงของตำรวจ จากการเสียชีวิตของ "จอร์จ ฟลอยด์" ทำยอดติดเชื้อพุ่ง!
11 มิ.ย. 2563

ศูนย์วิทยาศาสตร์และวิศวกรรมเชิงระบบ (CSSE) แห่งมหาวิทยาลัยจอห์นส ฮอปกินส์ รายงานว่าจำนวนผู้ป่วยโรคติดเชื้อไวรัสโคโรนาสายพันธุ์ใหม่ (โควิด-19) ในสหรัฐฯ พุ่งเกิน 2 ล้านรายในวันพุธที่ผ่านมา (10 มิ.ย.63)
สำนักข่าวซินหัว เปิดเผยรายงานที่ระบุว่า สหรัฐฯ ตรวจพบผู้ป่วยโรคโควิด-19 รวม 2,000,464 ราย และผู้ป่วยเสียชีวิตจากโรคโควิด-19 รวม 112,924 ราย เมื่อนับถึง 10.33 น. ของวันพฤหัสบดี ที่11 มิ.ย.) ตามเวลาประเทศไทย
โดยรัฐนิวยอร์กยังคงเป็นภูมิภาคที่ได้รับผลกระทบจากโรคโควิด-19 หนักที่สุดในสหรัฐฯ เนื่องจากตรวจพบผู้ป่วย 380,156 ราย และผู้ป่วยเสียชีวิต 30,542 ราย ส่วนรัฐอื่นๆ ที่ตรวจพบผู้ป่วยเกิน 1 แสนราย กอปรด้วยนิวเจอร์ซีย์ แคลิฟอร์เนีย อิลลินอยส์ และแมสซาชูเซตส์
ด้านวอชิงตัน โพสต์ รายงานว่าตั้งแต่เริ่มต้นเดือนมิถุนายน รัฐต่างๆ มากกว่า 12 แห่งของสหรัฐฯ ซึ่งรวมถึงเท็กซัสและแคลิฟอร์เนีย ตรวจพบผู้ป่วยโรคโควิด-19 รายใหม่เป็นจำนวนสูงสุดติดต่อกัน 7 วัน ซึ่งสาเหตุส่วนหนึ่งมาจากเหตุประท้วงที่ลุกลามทั่วประเทศ